Κασμίρ

Το Κασμίρ (Κασμίρι کٔشِیر) / कॅशीर, Χίντι कश्मीर, Ουρντού کشمیر, Ουιγκούρ كەشمىر, Σίνα کشمیر) είναι η βορειοδυτική περιοχή της ινδικής υποηπείρου. 

Έως τα μέσα του 19ου αιώνα ο όρος Κασμίρ υποδήλωνε γεωγραφικά μόνο την κοιλάδα Κασμίρ μεταξύ των μεγάλων Ιμαλαΐων και της οροσειράς Πιρ Παντζάλ. Σήμερα υποδηλώνει μεγαλύτερη περιοχή, που περιλαμβάνει το υπό ινδική διοίκηση Τζαμού και Κασμίρ (στο οποίο περιλαμβάνονται η Τζαμού, η κοιλάδα Κασμίρ και το Λαντάκ), τις υπό πακιστανική διοίκηση αυτόνομες περιοχές Αζάντ Κασμίρ και Γκιλγκίτ–Μπαλτιστάν, όπως επίσης τις υπό κινεζική διοίκηση περιοχές Ακσάι Τσιν και την περιοχή Τρανς-Καρακορούμ.

 Ετυμολογία 
Η σανσκριτική λέξη για το Κασμίρ ήταν Κασμίρα ('káśmīra)'. Το Νιλαμάτα Πουράνα περιγράφει την προέλευση της κοιλάδας από τα νερά, από μια λίμνη που ονομάζεται Sati-saras. Μια δημοφιλής, αλλά αβέβαιη, τοπική ετυμολογία του Κασμίρ είναι ότι πρόκειται για έδαφος αποξηραμένο από το νερό.

Μια εναλλακτική, αλλά και αβέβαιη, ετυμολογία θεωρεί ότι το όνομα προέρχεται από το όνομα του σοφού Κασιάπα, που πιστεύεται ότι εγκατάστησε ανθρώπους σε αυτή τη γη. Κατά συνέπεια, το Κασμίρ προέρχεται είτε από το kashyapa-mir (η λίμνη του Κασιάπα) είτε από το kashyapa-meru (βουνό του Κασιάπα).

Οι Αρχαίοι Έλληνες αποκαλούσαν την περιοχή Κασπερία, η οποία έχει ταυτιστεί με τον Κασπάπυρο του Εκαταίου του Μιλήσιου (συμφ. Στέφανο του Βυζαντίου) και τον Κασπάτυρο του Ηροδότου«Ἄλλοι δὲ τῶν Ἰνδῶν Κασπατύρῳ τε πόλι καὶ τῇ Πακτυϊκῇ χώρῃ εἰσὶ πρόσουροι» [...] | Ηροδότου Ιστορίαι, Βιβλίο Γ', 102.1«οἳ δὲ ὁρμηθέντες ἐκ Κασπατύρου τε πόλιος καὶ τῆς Πακτυικῆς γῆς ἔπλεον κατὰ ποταμὸν [...]» | Ηροδότου Ιστορίαι, Βιβλίο Δ', 44.2. Το Κασμίρ πιστεύεται επίσης ότι είναι η χώρα που αναφέρεται από τον Πτολεμαίο ως Κασπειρία.

Το Cashmere είναι μια αρχαϊκή ορθογραφία του σημερινού Κασμίρ, και σε ορισμένες χώρες εξακολουθεί να γράφεται με αυτόν τον τρόπο.

Στη γλώσσα του Κασμίρ, το ίδιο το Κασμίρ είναι γνωστό ως Κασείρ (Kasheer).

Συνοπτική ιστορία
Κατά το πρώτο μισό της πρώτης χιλιετίας η περιοχή του Κασμίρ έγινε σημαντικό κέντρο του Ινδουισμού και αργότερα του Βουδισμού. Αργότερα, κατά τον ένατο αιώνα, γνώρισε άνθιση ο σαϊβισμός του Κασμίρ, σέκτα του σαϊβισμούBasham, A. L. (2005) The wonder that was India, Picador. Pp. 572. ISBN 0-330-43909-X, p. 110.. Το 1349 ο Σαχ Μιρ έγινε ο πρώτος μουσουλμάνος κυβερνήτης του Κασμίρ, αναγορεύοντας τη Σαλατίν-ι-Κασμίρ ή δυναστεία Σαχ ΜίριImperial Gazetteer of India, volume 15. 1908. Oxford University Press, Oxford and London. pp. 93–95.. 

Για τους επόμενους πέντε αιώνες κυβέρνησαν το Κασμίρ μουσουλμάνοι μονάρχες ανάμεσά τους και οι Μογγόλοι, από το 1526 έως το 1751 και η Αυτοκρατορία των Ντουράνι, από το 1747 έως το 1820. Εκείνη τη χρονιά οι Σιχ υπό τον Ραντζίτ Σιγχ προσάρτησαν το Κασμίρ. Το 1846, μετά την ήττα των Σιχ στον πρώτο Αγγλο-Σιχ πόλεμο, και την προσάρτηση της περιοχής από τους Βρετανούς με τη συνθήκη του Αμρίτσαρ ο Ράτζα (βασιλέας) του Τζαμού, Γκούλαμπ Σιγχ, έγινε ο νέος κυβερνήτης του Κασμίρ. 

Η διακυβέρνηση των απογόνων του, υπό την εποπτεία του Βρετανικού Στέματος διήρκεσε έως το 1947, όταν το πριγκιπάτο Τζαμού και Κασμίρ έγινε αμφισβητούμενη περιοχή, διοικούμενη πλέον από τρεις χώρες: Ινδία, Πακιστάν, Λαϊκή Δημοκρατία της Κίνας.

 Δείτε επίσης 
Σύγκρουση του Κασμίρ

Παραπομπές σημειώσεις

Εξωτερικοί σύνδεσμοι

 Kashmir Information Portal
 Instrument of Accession
 United Nations Military Observers Group in Kashmir
 Official website of the Jammu and Kashmir Government (Indian-administered Kashmir)
 Official website of the Azad Jammu and Kashmir Government (Pakistan-administered Kashmir)
  (Kashmir resources)
 Kashmir Watch: Kashmir Conflict News Source 


Κατηγορία:Αμφισβητούμενες περιοχές